Diari Oficial de la Generalitat Valenciana


Sumari del DOGV 9531, del 10-02-2023 (2023/1041)

RESOLUCIÓ de 30 de novembre de 2022, del director general de Qualitat i Educació Ambiental, per la qual es formula l'informe d'impacte ambiental del projecte de línia subterrània d'alta tensió a 66 kV per al soterrament de la línia aèria denominada Montesinos - FEMSA, en la urbanització Ciudad Quesada, del terme municipal de Rojales (Alacant). Expedient: (2740104) 111/2022/AIA
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9531

Data del DOGV
:   10-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1041


Data del document
:   30-11-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 30 de novembre de 2022, del director general de Qualitat i Educació Ambiental, per la qual es formula l'informe d'impacte ambiental del projecte de línia subterrània d'alta tensió a 66 kV per al soterrament de la línia aèria denominada Montesinos - FEMSA, en la urbanització Ciudad Quesada, del terme municipal de Rojales (Alacant). Expedient: (2740104) 111/2022/AIA [2023/1041]  
«Informe d'impacte ambiental  
Expedient: (2740104) 111/2022/AIA.  
Títol: Línia subterrània d'alta tensió a 66 kV per al soterrament de la línia aèria denominada Montesinos - FEMSA, en la urbanització Ciudad Quesada.  
Titular: I-De Redes Eléctricas Inteligentes, SAU.  
Òrgan substantiu: ST d'Indústria, Energia i Mines d'Alacant.  
ATLINE/2021/97/03.  
Localització: urbanització Ciudad Quesada, Rojales (Alacant).  
  
Descripció del projecte  
El projecte té com a objecte la reforma d'un tram de la línia aèria d'alta tensió a 66 kV, denominada Montesinos - FEMSA, al seu pas per la urbanització Ciudad Quesada, situada al terme municipal de Rojales (Alacant). El tram que es pretén reformar té una longitud de 3.840 metres i 18 suports, compresos entre l'avinguda dels Regants i l'avinguda de Justo Quesada. Es projecta una modificació del traçat de la línia per a soterrar el tram a reformar, que anirà en rasa entubada per la vorera i els encreuaments de calçades per l'avinguda dels Regants, carrer de Galícia, carrer del Canal, avinguda de les Nacions, carrer de l'Illa Perdiguera, carrer de les Illes Balears, plaça de la Festa, avinguda Recorral i avinguda de Justo Quesada, totes dins de la urbanització Ciudad Quesada. La longitud total del traçat projectat és de 5.724 metres. Es realitzaran dos entroncaments aereosubterrani, mitjançant la instal·lació de dos nous suports sobre la servitud de vol de la línia existent, en el punt inicial A-1 (coordenades ETRS89 30N x: 699.581 i: 4.214.996) i en el punt final A-2 (coordenades ETRS89 30N x: 701.095 i: 4.218.505), ambdós del tipus 61S238 / B12.  
Una vegada executades les obres i posada en funcionament la línia, es procedirà al desmuntatge del tram aeri.   
  
Tramitació administrativa  
Amb data 18 de maig de 2022, es va rebre del Servei Territorial d'Indústria, Energia i Mines d'Alacant l'expedient relatiu al Projecte de línia subterrània d'alta tensió a 66 kV, simple circuit, per a soterrament de la línia denominada Montesinos - FEMSA, en la urbanització Ciutat Quesada, al terme municipal de Rojales (Alacant) (ATLINE/2021/97/03), promogut per I-De Redes Eléctricas Inteligentes, SAU. S'hi adjunta, juntament amb l'ofici, el projecte tècnic i el document ambiental.  
Atés que l'actuació proposada consisteix en la reforma d'una línia existent i en funcionament, i que únicament es té un xicotet tram aeri en l'inici i final de l'actuació, la informació continguda en l'expedient aporta elements de judici suficients per a continuar el procediment d'avaluació d'impacte ambiental simplificada.  
  
  
Criteris ambientals  
Per a l'emissió d'aquest informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
  
Característiques del projecte  
El projecte consisteix bàsicament en el soterrament del tram de la línia aèria a 66 kV que travessa l'entorn urbà de la urbanització Ciudad Quesada a Rojales. Es té previst desviar el traçat de la línia pels vials de la urbanització, per vorera i encreuament de calçades, instal·lant dos nous suports de gelosia en l'inici i final de l'actuació, per a realitzar la transició aereosubterrània de la línia. La longitud total del tram és de 5.724 metres, dels quals 5.678 metres van subterranis i 46 metres es corresponen amb la conversió aereosubterrània. També inclou, una vegada executada la primera actuació, el desmuntatge de 3.840 metres d'estesa aèria i l'eliminació de 18 suports.  
  
Ubicació del projecte  
Les obres previstes en el projecte es desenvolupen en un entorn urbà, sense afeccions directes a espais naturals protegits o elements naturals. L'actuació dista més de 2 km del Parc Natural de les Llacunes de la Mata-Torrevella, de la zona humida, desembocadura i front litoral del Segura, més de 300 metres de la forest d'utilitat pública dels Estanys, i més de 70 metres de sòl catalogat com a forestal pel PATFOR.  
  
Al llarg del traçat projectat no es troben zones afectades per risc d'inundació ni s'afecta vies pecuàries.   
La zona d'actuació no se situa en una àrea prioritària, a l'efecte de protecció d'avifauna contra la col·lisió i electrocució (segons la Resolució de 15 d'octubre de 2010 i la Resolució de 6 de juliol de 2021, en aplicació del Reial decret 1432/2008, de 29 d'agost). No obstant això, en estar la línia aèria pròxima a àrees prioritàries, el seu desmantellament generarà un impacte positiu sobre l'avifauna.   
  
Característiques del potencial impacte  
Durant la fase d'execució, les principals afeccions estaran limitades a la zona d'obres i no es preveuen afeccions ambientals significatives a elements naturals presents als voltants. Els accessos per a la realització de les obres resulten senzills en realitzar-se pels vials de la urbanització. La ubicació de zones d'apilament es farà en terrenys desproveïts de vegetació natural. Els impactes previstos per les obres seran poc rellevants i de curta duració, així com reversibles, associats a la tipologia d'obres de canalització d'infraestructures en entorns urbans.  
  
El projecte incorpora en l'annex 1 el preceptiu estudi de gestió de residus de construcció i demolició, d'acord amb el Reial decret 105/2008, d'1 de febrer.  
En la fase de funcionament no estan previstes afeccions rellevants. La implantació d'aquesta infraestructura, unida al desmantellament del tram de línia aèria, suposarà una millora ambiental, principalment pel que fa a la intrusió visual de la línia aèria existent i la possible reducció de l'impacte d'aquesta sobre les poblacions d'aus presents en l'entorn de l'actuació.  
Pel que fa a les afeccions patrimonials, en el document ambiental es conclou que les obres no afectaran elements protegits, encara que assenyala que s'hauran de prendre precaucions durant els moviments de terra en cas que es troben restes arqueològiques. Revisada la cartografia relativa als inventaris de jaciments arqueològics, paleontològics i etnològics, es té constància d'elements patrimonials en la zona final de l'actuació, encara que no es preveu afecció a aquests. En cas que es troben restes arqueològiques, s'hauran de paralitzar les obres i comunicar-ho a l'autoritat competent en la matèria.  
En el document ambiental del projecte no s'inclou un programa de vigilància ambiental, ateses les característiques de l'actuació i l'entorn urbà on es desenvolupen les obres.  
  
Conclusió  
El projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
Consideracions jurídiques  
El projecte constitueix un supòsit d'avaluació d'impacte ambiental simplificada, d'acord amb l'article 7.2 c) de la Llei 21/2013, de 9 de desembre, en considerar que l'actuació suposarà un increment significatiu de la generació de residus.   
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2 del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.   
Per tot l'anterior, a proposta del Servei d'Avaluació d'Impacte Ambiental, fent ús de les atribucions que tinc, resolc:  
  
Primer  
Estimar que el Projecte de línia subterrània d'alta tensió a 66 kV per al soterrament de la línia aèria denominada Montesinos - FEMSA, en la urbanització Ciudad Quesada a Rojales (Alacant), sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes d'aquest informe, en particular:   
- Si durant l'execució de les obres es trobaren restes paleontològiques, arqueològiques o etnogràfiques, el promotor haurà de comunicar-ho a la conselleria competent en patrimoni cultural de manera immediata i adoptar les mesures pertinents per a la seua protecció i conservació, de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.  
  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs, sense perjudici dels que, si escau, siguen procedents en la via administrativa o judicial contra l'acte, si escau, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 30 de novembre de 2022.- El director general de Qualitat i Educació Ambiental: Joan Piquer Huerga.»